projecte-aina/catalan_government_crawling huggingface dataset:
El Consell Català d'Estadística és un òrgan de caràcter consultiu i d'assessorament de l'Idescat.
El Consell Català d'Estadística elabora un dictamen previ no vinculant a:
a) El projecte del Pla estadístic de Catalunya, amb anterioritat a la seva elevació pel conseller o la consellera d'Economia i Coneixement al Govern.
b) El projecte de programa anual d'actuació estadística.
El Consell Català d'Estadística serà consultat i podrà elaborar propostes i recomanacions sobre:
a) L'interès públic de les estadístiques elaborades per altres entitats no incloses en el Pla estadístic.
b) La situació de l'estadística a Catalunya en relació amb la de la resta de l'Estat i amb la de la Unió Europea i l'anàlisi de les seves necessitats.
c) L'evolució i l'aplicació dels programes anuals d'actuació estadística.
d) Les nomenclatures i classificacions estadístiques, les referències territorials, els codis i els trams de desagregació estandarditzats emprats en les estadístiques.
e) La resta d'assumptes que li siguin sotmesos pel Govern de la Generalitat.
a) El president o la presidenta del Consell, que nomena el Govern de la Generalitat, a proposta del conseller o la consellera del departament competent en matèria de gestió i coordinació del Sistema estadístic de Catalunya.
Els vicepresidents o les vicepresidentes del Consell Rector del Sistema estadístic de Catalunya.
El director o la directora de l'Idescat, que actuarà de secretari del Consell.
Un persona representant de cadascuna de les universitats catalanes.
Una persona representant de cadascuna de les associacions empresarials més representatives a Catalunya.
Una persona representant de cadascun dels sindicats més representatius a Catalunya.
Dues persones en representació de les associacions municipals més representatives a Catalunya.
Una persona representant de les associacions de consumidors i usuaris més representatives a Catalunya.
El director o la directora de l'Autoritat Catalana de Protecció de Dades.
El director o la directora de l'Institut Cartogràfic i Geològic de Catalunya.
El director o la directora del Centre d'Estudis d'Opinió.
Formaran part també del Consell Català d'Estadística, amb veu i sense vot, els subdirectors o subdirectores generals de l'Idescat.
En els darrers anys, hi ha hagut nombroses iniciatives que han sorgit arreu del món per cercar una alternativa a l'ús d'indicadors econòmics, en particular el Producte Interior Brut (PIB), com a mesures associades al progrés social.
Fruit de la resolució 17/XI del Parlament de Catalunya, el Departament de la Vicepresidència i Economia i Hisenda, juntament amb l'Institut d'Estadística de Catalunya (Idescat), van impulsar l'elaboració d'un grup d'indicadors destinat a mesurar el progrés social i el benestar des d'una dimensió més enllà de l'econòmica mesurada pel PIB.
Aquest projecte ha donat com a resultat l'elaboració dels 52 indicadors de benestar i progrés social, que publica Idescat.
La societat Túnels de Barcelona i Cadí, Concessionària de la Generalitat de Catalunya, SA, amb NIF A65931412, és l'adjudicatària del contracte de gestió de servei públic en règim de concessió per a la conservació i explotació dels túnels de Vallvidrera i els seus accessos, i del túnel del Cadí i els seus accessos.
El contracte de gestió de servei públic en règim de concessió es va adjudicar el 13 de desembre de 2012 i es va formalitzar el 19 de desembre de 2012.
Publicitat de la resolució de convenis de col·laboració, cooperació i encàrrecs de gestió, formalitzats pel Departament, publicada al Diari Oficial de la Generalitat de Catalunya.
El text íntegre dels convenis signats pel Departament a partir de l'any 2016 es poden consultar al Registre de convenis de col·laboració i cooperació.
per la qual es dona publicitat als convenis i als encàrrecs de gestió subscrits pel Departament de la Vicepresidència i d'Economia i Hisenda, durant el segon semestre de l'any 2017.
per la qual es dona publicitat als convenis i als encàrrecs de gestió subscrits pel Departament de la Vicepresidència i d'Economia i Hisenda, durant el primer semestre de l'any 2017.
per la qual es dona publicitat als convenis i als encàrrecs de gestió subscrits pel Departament de la Vicepresidència i d'Economia i Hisenda, durant el segon semestre de l'any 2016.
En el marc del Codi de conducta dels alts càrrecs i personal directiu de l'Administració de la Generalitat i de les entitats del seu sector públic, aprovat per Acord del Govern de 21 de juny de 2016, en aquesta pàgina es publica la informació relativa a les agendes públiques amb grups d'interès, els obsequis i les invitacions a viatges, desplaçaments i allotjaments dels alts càrrecs del Departament de la Vicepresidència i d'Economia i Hisenda.
El visor mostra les reunions dels alts càrrecs del Departament amb els grups d'interès en el període temporal que seleccioneu.
També hi trobareu els regals i invitacions que permet el Codi de conducta, que obliga els alts càrrecs a fer pública aquesta informació.
El visor també permet consultar els viatges a l'estranger del president, dels consellers i conselleres, dels assessors i assessores, i dels alts càrrecs en l'exercici de les seves funcions.
Una atenció de qualitat preveu l'accessibilitat de les persones als serveis sanitaris i per això el CatSalut treballa per millorar-la, conjuntament amb els serveis sanitaris i els professionals que hi treballen.
Les persones que tenen pendent una operació quirúrgica ja poden consultar a través de La Meva Salut el temps mitjà d'espera que té el centre on l'han d'operar.
Des d'aquest mes de juny es publica mensualment el temps mitjà d'espera que té cada centre i cada patologia per poder atendre les persones que han de ser operades, s'han de fer una prova diagnòstica o s'han de visitar en una consulta d'atenció especialitzada.
Font de les dades: aplicació Llistes d'espera sanitàries (LES) del Pla de sistemes del CatSalut
Format de les dades: PDF i Excel
Navegador mínim requerit: Internet Explorer, versió 11 o superior o les darreres versions actualitzades de Google Chrome, Mozilla Firefox, Opera o Safari
Quan una persona es desplaça fora del seu lloc de residència, té garantida l'assistència sanitària de cobertura pública al lloc on s'ha desplaçat, sempre que aporti la documentació necessària en cada cas.
Quan hagueu de fer un desplaçament dins de Catalunya no oblideu portar la targeta sanitària individual.
És el document que us sol·licitaran si necessiteu rebre atenció fora del vostre lloc habitual.
Recordeu també que la targeta és personal i que cal portar la de tots els membres de la família.
Els requeriments per accedir a l'assistència sanitària de cobertura pública dins l'Estat espanyol, a la Unió Europea i a la resta de països varien en cada cas i segons les circumstàncies.
Per rebre assistència sanitària de cobertura pública a Catalunya, la documentació que han de presentar els ciutadans de la resta de l'Estat espanyol, d'altres països de la Unió Europea o de fora de la Unió Europea varia en cada cas i segons les circumstàncies.
Respostes a les preguntes més freqüents sobre l'accés a l'assistència sanitària pública fora del lloc de residència.
El Servei Català de la Salut (CatSalut) garanteix el dret a la protecció de la salut a la ciutadania de Catalunya a través dels serveis i les prestacions sanitàries públiques sota criteris d'equitat, qualitat i eficiència.
La Guia d'ús dels serveis sanitaris públics.
CatSalut facilita informació sobre el funcionament general dels serveis i les prestacions del sistema sanitari i orientació per accedir-hi correctament i utilitzar-los de manera responsable.
Consulteu més informació a l'apartat Sobre � la guia.
La targeta sanitària individual (TSI) és el document que identifica i permet l'accés als centres i els serveis del sistema sanitari públic assignats.
Les dades personals per a la gestió de la targeta sanitària individual formen part d'un fitxer automatitzat del CatSalut, denominat Registre central de població del CatSalut (RCA).
El principal objectiu d'aquest registre és el reconeixement de la condició de persona acreditada així com del nivell de cobertura associat als ciutadans que hi consten.
A l'anvers de la targeta hi ha, impreses, les dades de la persona acreditada:
Codi d'identificació personal (CIP).
És el conjunt de regles (expressades amb números i/o lletres) que, de manera individual i unívoca, permet identificar cada persona acreditada del CatSalut.
És el nivell de prestacions sanitàries que assigna el CatSalut a cada persona.
El revers de la targeta incorpora una banda magnètica amb informació codificada d'aquestes dades impreses.
Per això, és important conservar-la correctament (sense doblegar-la, ni ratllar-la, ni posar-la en contacte amb imants o damunt d'aparells connectats al corrent elèctric).
La identificació amb la targeta sanitària garanteix la confidencialitat de les dades de la persona acreditada.
Per fer canvis en les dades pots anar al teu centre d'atenció primària (CAP) o, per a més informació, trucar al telèfon de CatSalut Respon.
Si no heu tingut mai contacte amb el sistema de salut us podeu adreçar al centre d'atenció primària que correspon al vostre domicili per sol·licitar la TSI o truqueu al 061 CatSalut Respon per informar-vos.
Si disposeu de TSI us podeu programar una visita al centre d'atenció primària.
Si necessiteu atenció immediata us podeu adreçar a un centre amb atenció continuada o a les urgències d'un hospital per als casos més greus.
Per tractar un problema de salut no urgent, fer una consulta o sol·licitar una revisió preventiva, podeu programar una visita amb un dels professionals d'atenció primària que tingueu assignats al vostre centre d'atenció primària (CAP) de referència, que us atendrà i derivarà, si escau, als serveis d'atenció especialitzada, com les proves diagnòstiques o les consultes amb determinats especialistes.
Davant d'una situació que requereixi atenció mèdica immediata i urgent podeu accedir directament als serveis d'atenció a la salut que necessiteu.
El lloc on us heu de dirigir per ser atesos dependrà de la gravetat de la situació.
Tots els residents a Catalunya tenen garantida l'atenció sanitària, Llei 9/2017, de 27 de juny de 2017.
Per poder rebre l'assistència sanitària pública amb càrrec al CatSalut, heu d'estar acreditat com a assegurat o beneficiari per part de l' Institut Nacional de la Seguretat Social (INSS), que és l'organisme que reconeix i acredita aquesta condició en el Sistema Nacional de Salut.
Caldrà presentar la corresponent sol·licitud amb la documentació requerida al CAP en el qual se sol·liciti rebre l'atenció primària.
En cas que no us trobeu en cap de les situacions anteriors, el CatSalut us facilita l'accés a l'assistència sanitària de cobertura pública a través de determinats procediments indicats més avall.
També heu de demanar la targeta sanitària individual (TSI) al centre d'atenció primària (CAP).
El CatSalut, l'ens públic responsable de garantir la prestació dels serveis sanitaris de cobertura pública per a tots els ciutadans de Catalunya, rep la vostra sol·licitud i us assigna un nivell de cobertura específic, d'acord amb les vostres circumstàncies personals.
Aquest nivell de cobertura determina el nivell de prestacions que teniu garantides.
Finalment, us lliura la TSI, el document que us identifica i us permet accedir als centres i serveis del sistema sanitari públic.
Les persones estrangeres no registrades ni autoritzades a residir a Espanya que acreditin més de tres mesos d'empadronament en algun municipi de l'Estat i els sol·licitants de protecció internacional o víctimes de tràfic d'éssers humans.
Persones que accediran a l'assistència sanitària pública a través de la formalització del conveni especial i el pagament d'una contraprestació econòmica a les prestacions.
El CatSalut és el garant de l'atenció de salut i de l'accés als serveis sanitaris de la població de Catalunya.
El nivell de cobertura és el nivell de prestacions sanitàries que assigna el CatSalut a cada persona.
Hi ha sis nivells diferents de cobertura sanitària que s'incorporen a la targeta amb un dels literals següents.
Consulteu-los per conèixer el nivell de cobertura a què corresponen:
Si no heu tingut mai contacte amb el sistema de salut us podeu adreçar al centre d'atenció primària que correspon al vostre domicili per sol·licitar la TSI o truqueu al 061 CatSalut Respon per informar-vos.
Si disposeu de TSI us podeu programar una visita al centre d'atenció primària.
Si necessiteu atenció immediata us podeu adreçar a un centre amb atenció continuada o a les urgències d'un hospital per als casos més greus.
La targeta sanitària individual (TSI), és el document que identifica i permet l'accés als centres i els serveis del sistema sanitari públic assignats.
Informació sobre el funcionament general dels serveis i les prestacions del sistema sanitari i orientació per accedir-hi correctament i utilitzar-los de manera responsable.
Quan una persona es desplaça fora del seu lloc de residència, té garantida l'assistència sanitària de cobertura pública al lloc on s'ha desplaçat, sempre que aporti la documentació necessària en cada cas.
L'assistència sanitària transfronterera a la Unió Europea (UE) és una nova possibilitat d'assistència sanitària que amplia els drets de la ciutadania europea.
Mensualment es pot consultar el temps mitjà d'espera que té cada centre i cada patologia per poder atendre les persones que han de ser operades, s'han de fer una prova diagnòstica o s'han de visitar en una consulta d'atenció especialitzada.
Una de les funcions del Servei Català de la Salut és la gestió dels serveis i les prestacions del sistema públic de salut a Catalunya.
El CatSalut dóna resposta a les necessitats de salut de la ciutadania de Catalunya a través de la compra de serveis a diverses entitats proveïdores, mitjançant l'establiment de convenis i contractes de gestió de serveis sanitaris.
Tots els centres del sistema sanitari integral d'utilització pública de Catalunya (SISCAT)
El CatSalut treballa amb diversos proveïdors de serveis sanitaris, dels quals l'Institut Català de la Salut (ICS) és el proveïdor majoritari.
L'atenció primària de la salut és el primer nivell d'accés de la ciutadania a l'assistència sanitària.
També ens hi referim com 'la porta d'entrada al sistema sanitari'.
Quan parlem d'aquest tipus d'atenció fem al·lusió, principalment, a la que s'ofereix en els centres d'atenció primària (CAP) o els consultoris municipals en les localitats més petites.
Són els professionals d'aquest nivell els qui deriven els usuaris a l'atenció especialitzada o a altres serveis assistencials.
La Carta de drets i deures de la ciutadania en relació amb la salut i l'atenció sanitària recull prop de cent drets i deures estructurats en deu grans àmbits: equitat i no-discriminació de les persones; protecció i promoció de la salut i prevenció de la malaltia; accés al sistema sanitari; intimitat i confidencialitat; autonomia i presa de decisions; informació sanitària, documentació clínica i tecnologies de la informació i la comunicació; qualitat i seguretat del sistema; constitució genètica de la persona; investigació i experimentació i participació.
L'actual Carta, aprovada pel Departament de Salut i de la qual en va prendre coneixement el Consell Executiu de la Generalitat de Catalunya en la Sessió de 25 d'agost de 2015, és una actualització de l'elaborada el 2001.
Aquesta revisió es va fer per donar resposta a l'actual realitat social, marcada, principalment, pel paper cada vegada més actiu de les persones en la salut, i al canvi en el tipus de relació entre les persones i entre la ciutadania i les institucions, afavorit, sens dubte, per l'evolució de la tecnologia.
La Carta s'inspira en el nostre model sanitari que situa les persones com a element central de la salut, amb els principis de llibertat i autonomia, d'igualtat i dignitat de les persones, d'accés a la informació i de compromís cívic com a eixos vertebradors.
Hi destaquen el dret a rebre educació en salut, a obtenir informació sobre temps d'espera en atenció sanitària, a planificar les decisions anticipades, a tenir seguretat de les dades relatives a la salut i a rebre una atenció que garanteixi la continuïtat assistencial, entre d'altres.
Aquests drets i deures són aplicables a tots els serveis sanitaris, amb independència del seu nivell i de la seva titularitat jurídica.
El sistema sanitari és un dels pilars bàsics de la societat moderna i s'orienta a protegir i fomentar la salut i a prevenir i tractar les malalties.
La Generalitat de Catalunya destina molts recursos perquè el sistema sanitari funcioni amb una excel·lent qualitat, doni cobertura a tota la ciutadania i aconsegueixi millorar l'estat de salut de la població.
Cal que tots, ciutadania, professionals i administració, ens comprometem amb el sistema sanitari i hi col·laborem, fent-ne un ús responsable, mantenint uns hàbits de vida saludables, participant en les activitats de prevenció i informant-nos dels nostres drets i deures per tal de contribuir a la seva millora i a la seva sostenibilitat.
La base de dades de l'aplicació Llistes d'espera sanitàries (LES) del Pla de sistemes del Servei Català de la Salut (CatSalut) disposa de la informació dels pacients que es troben en situació de llista d'espera.
Aquesta base de dades es nodreix amb la tramesa, setmanal i de forma automatitzada, entre els centres assistencials i el CatSalut.
Cada mes es publica a la pàgina web del CatSalut el resultat de la situació dels pacients en cadascuna de les llistes d'espera (intervencions quirúrgiques, proves diagnòstiques i consultes externes d'especialistes).
El fitxer que es publica es confecciona amb les dades disponibles de forma acumulada mes a mes.
Aquesta càrrega mensual s'ha anat realitzant des del mes de juliol del 2017.
El gran volum de dades al qual ens estem referint n'impossibilita la seva revisió i el control exhaustiu de totes les incidències de caràcter tècnic que es puguin donar abans del termini establert per fer públiques les dades a la pàgina web.
És per això que, de vegades, des del CatSalut no les detectem amb prou antelació per a poder-les resoldre, abans de la publicació de les dades.
Algunes de les incidències que es poden donar són, per exemple, la repercussió en les dades diagnòstiques i de procediments assistencials de la implantació del nou sistema de codificació amb la classificació CIM10-MC/SCP, els canvis de les aplicacions informàtiques dels centres, o els talls en les comunicacions de les dades, entre d'altres.
Tot i que en mesos posteriors aquestes incidències s'han anat corregint, a continuació es mostren els centres que han presentat alguna incidència, considerant el mes en què s'ha produït i el tipus de llista en què s'ha generat.
És important tenir en compte aquestes incidències quan es faci ús de la informació disponible en la pàgina web del CatSalut referent a la llista d'espera per no cometre biaixos en la descripció de la situació.
Per això, cal tenir en compte les dades següents relatives a incidències que s'han produït.
Sempre que necessiteu informació i consells de salut relacionats amb temes de salut.
També es pot demanar al centre d'atenció primària (CAP) o trucant al 061/Salut Respon.
Disposeu de la informació a cada servei i prestació d'aquesta Guia i al web del CatSalut.
Si la cobertura que teniu dóna dret a atenció primària, s'assigna un centre d'atenció primària (CAP) en funció del vostre domicili de residència.
A excepció de les urgències i l'atenció primària, caldrà prèviament la valoració i indicació del vostre metge.
Al vostre centre d'atenció primària.
També podeu fer-ho al 061/Salut Respon.
Per garantir l'actualització de les dades també s'hauria de comunicar a tots aquells centres on us estiguin atenent.
En el cas que es tracti d'una intervenció amb temps màxim de garantia, a través de La Meva Salut podeu conèixer la data de previsió facilitada pel centre sanitari per a la vostra intervenció.
També la data de la vostra inclusió en llista d'espera.
Si teniu més de 18 anys i targeta sanitària individual, podeu accedir-hi a través de certificat digital o d'un codi d'usuari i una clau proporcionada pel vostre CAP.
Només s'ha de fer front a l'aportació econòmica establerta reglamentàriament a la cartera comuna suplementària.
En cas de dubte, i abans de satisfer el pagament, truqueu al 061/Salut Respon.
A urgències s'hi pot anar fins i tot sense documentació, però posteriorment, caldrà presentar la targeta sanitària individual per evitar la facturació del sevei a càrrec de l'usuari.
La TSI és el document acreditatiu per rebre assistència sanitària a tot el Sistema Nacional de Salut.
Quan es viatja als països de la Unió Europa i de l'Espai Econòmic Europeu (Islàndia, Liechtenstein, Noruega) i Suïssa, cal portar la targeta sanitària europea, que la lliura l'Institut Nacional de la Seguretat Social.
L'heu de sol·licitar al centre d'atenció primària (CAP) que us correspongui per domicili i adjuntar el formulari de sol·licitud corresponent juntament amb la documentació requerida.
Podeu demanar una reedició de la TSI al vostre CAP de referència, a través dels serveis interactius del web o per telèfon al 061 CatSalut Respon.
Cal que conserveu la que teniu fins a rebre'n una de nova al domicili.
Si heu perdut o us han robat la TSI, podeu demanar una reemissió de la TSI al vostre CAP de referència, a través dels serveis interactius del web o per telèfon al 061 CatSalut Respon.
Per realitzar qualsevol modificació de les dades personals (nom, data de naixement, canvi de domicili, etc.) heu d'adreçar-vos al vostre CAP o trucar al telèfon 061 CatSalut Respon, on us indicaran els tràmits que heu de realitzar.
La targeta sanitària individual no té data de caducitat i, per tant, el CatSalut no fa enviaments periòdics de targetes per aquest motiu.
Els únics casos en què la targeta sanitària individual té caducitat són els que corresponen a la cobertura Accés CatSalut segon nivell, en les quals, cal una renovació anual que es fa a petició del beneficiari.
També, quan la TSI s'emet només per a un determinat període (ja sigui per a membres d'algun col·lectiu amb convenis específics amb el CatSalut o per a persones que per raó de la seva feina només restaran un temps concret a Catalunya).
Sí, el document amb el número d'afiliació a la Seguretat Social és necessari per poder dur a terme determinats tràmits (jubilació, atur, obtenció de la targeta sanitària europea, etc.) i, en determinades circumstàncies, per rebre assistència sanitària a l'estranger.
Tothom ha de tenir la TSI, tingui l'edat que tingui.
En el cas dels desplaçaments dels menors, és important facilitar la TSI a l'infant o a la persona adulta que se'n faci responsable.
No, per recollir un medicament receptat per a una altra persona és imprescindible portar la TSI de la persona a nom de qui va la recepta, on consta el seu codi d'identificació personal (CIP).
No, podeu delegar les gestions relacionades amb la vostra TSI en algú que us representi amb un document d'autorització escrita que ho acrediti.
No obstant això, tingueu en compte que la sol·licitud de primera targeta sanitària ha d'anar signada per la persona que la sol·licita.
En el BOE de 24 d'abril de 2012 s'ha publicat el Reial decret llei 16/2012, de 20 d'abril, de mesures urgents per garantir la sostenibilitat del Sistema Nacional de Salut i millorar la qualitat i la seguretat de les seves prestacions.
Aquesta norma conté tot un seguit de mesures referents a les següents qüestions:
Així mateix, aquest Reial decret llei comporta la modificació de les següents normes jurídiques:
Si necessiteu un duplicat de la TSI, podeu demanar-lo al vostre centre d'atenció primària (CAP), on us facilitaran el formulari corresponent.
Quan se'n fa una reedició, la TSI anterior deixa de tenir validesa.
La TSI és un document únic i personal.
Per sol·licitar un duplicat ja sigui per pèrdua, robatori, deteriorament o no funcionament de la banda magnètica, caldrà que aboneu una taxa de 10€, segons el que estableix la Llei 2/2014, de 27 de gener, de mesures fiscals, administratives, financeres i del sector públic.